सरकारी एजेंसी ने 130 के रेट पर खरीदा, पर सस्ते में बेच रही; अन्य शहरों में जल्द शुरुआत
सरकार ने आज (14 जुलाई) से दिल्ली-NCR सहित देशभर के अन्य बड़े शहरों में टमाटर बेचना शुरू कर दिया है। टमाटर की बिक्री एग्रीकल्चर मार्केटिंग एजेंसी भारतीय राष्ट्रीय सहकारी उपभोक्ता संघ (NCCF) कर रही हैं। NCCF ने ट्वीट कर दिल्ली-NCR के विभिन्न इलाकों में टमाटर
केंद्र सरकार ने शुक्रवार (14 जुलाई) को दिल्ली-NCR में टमाटर की बढ़ती कीमतों कम करने का प्लान लागू कर दिया है। इस प्लान के तहत एग्रीकल्चर मार्केटिंग एजेंसी भारतीय राष्ट्रीय सहकारी उपभोक्ता संघ (NCCF) शहर में टमाटर 90 रुपए प्रति किलो के प्राइस पर बेच रही हैं।
अभी देशभर में कई जगहों पर टमाटर 200 रुपए प्रति किलो बिक रहा है। दिल्ली-NCR के बाद अन्य शहरों में भी जल्द सरकार अन्य शहरों में भी सस्ते में टमाटर बेचना शुरू करेगी।
आगे बढ़ने से पहले यहां पोल में शामिल होकर आप अपनी राय दे सकते हैं...
NCCF ने टमाटर की बिक्री के फोटो और वीडियो शेयर किए...
सस्ते टमाटर बेचने की स्कीम 3 पॉइंट में समझिए...
दक्षिणी और पश्चिमी क्षेत्रों का कुल उत्पादन में लगभग 60% योगदान
टमाटर का उत्पादन लगभग हर भारतीय राज्य में होता है। वहीं दक्षिणी और पश्चिमी क्षेत्रों का देश के कुल उत्पादन में लगभग 60% योगदान होता है। इन क्षेत्रों में हुए ज्यादा उत्पादन का उपयोग भारत के अन्य हिस्सों में टमाटर की निरंतर सप्लाई को सुनिश्चित करने के लिए किया जाता है।
मानसून में टमाटर के उत्पादन में कमी से बढ़ती हैं कीमतें
अलग-अलग क्षेत्रों में मौसम के हिसाब से उत्पादन की मात्रा कम-ज्यादा रहती है। देश के ज्यादातर क्षेत्रों में टमाटर का ज्यादा उत्पादन दिसंबर से फरवरी के बीच होता है। जुलाई-अगस्त और अक्टूबर-नवंबर में टमाटर का उत्पादन कम होता है। जुलाई में मानसून शुरू होने से टमाटर के उत्पादन में कमी आती है और कीमतें बढ़ जाती हैं।
चीन के बाद भारत सबसे बड़ा टमाटर उत्पादक देश
नेशनल हॉर्टिकल्चरल रिसर्च एंड डेवलपमेंट फाउंडेशन के अनुसार, चीन के बाद दुनिया का दूसरा सबसे बड़ा टमाटर उत्पादक देश भारत है। ये करीब 7.89 लाख हेक्टेयर क्षेत्र से लगभग 25.05 टन प्रति हेक्टेयर की औसत उपज के साथ करीब 2 करोड़ टन टमाटर का उत्पादन करता है। चीन 5.6 करोड़ टन उत्पादन के साथ टॉप पर है।
भारत में साल 2021-22 में 2 करोड़ टन से ज्यादा टमाटर का उत्पादन हुआ था। यहां मुख्य तौर पर दो तरह के टमाटर उगाए जाते हैं। हाइब्रिड और लोकल। मध्य प्रदेश देश में सबसे बड़ा टमाटर उत्पादक राज्य है। इसके बाद सर्वाधिक टमाटर उगाने वाले राज्यों में आंध्रप्रदेश, कर्नाटक, तमिलनाडु, ओडिशा और गुजरात का नंबर है।